《静逸二首 其二》
明代·石宝

太虚虽泬寥，二气自阖辟。山岳虽不移，万物自生息。

谁言吾静拘，吾静乃得逸。居静渊水明，行静岩月出。

应断亦不蹉，百感难混寂。岂必歌继謼，方能谢忻戚。

作者简介：真定府藁城人，字邦彦，号熊峰。成化二十三年与兄石玠同举进士。与修《大明会典》。累擢为礼部尚书兼学士掌詹事府事。授检讨。嘉靖三年以吏部尚书兼文渊阁大学士，直内阁。守己鲠狷，持论坚确，进退凛然。辞归时襆被一车而已，都人叹其廉洁。所作诗淹雅清峭，讽谕婉约，有词人之风。有《熊峰集》、《恒阳集》。